អ៊ីរ៉ង់​​ទាត់​​ចោល​​ទណ្ឌកម្ម​​ថ្មី​​របស់​​ស.រ.​.អ.​
ព័ត៌មាន​អន្តរជាតិ​សំខាន់​ៗ​​ផ្សេងទៀត​សម្រាប់​យប់​ថ្ងៃ​អង្គារ​ ទី០៧ ខែ​កុម្ភៈ។
អ៊ីរ៉ង់បានទាត់ចោលការដាក់ទណ្ឌកម្មពី ស.រ.អ. ដែលតម្រង់ទៅរករដ្ឋាភិបាលរបស់ខ្លួន និងធនាគារកណ្ដាល ហើយបានហៅវិធានការទាំងនេះថា «សង្រ្គាមផ្លូវចិត្ដ»។ រ៉ាមីន មេម៉ានផារ៉ាស (Ramin Mehmanparast) អ្នកនាំពាក្យកាបរទេសអ៊ីរ៉ង់ ថ្លែងនៅថ្ងៃអង្គារនេះថា អ៊ីរ៉ងមិនមានពាក់ព័ន្ធខាងហិរញ្ញវត្ថុណាមួយជាមួយ ស.រ.អ. ទេ ហើយការដាក់ទណ្ឌកម្មនោះ មិនមានប្រសិទ្ធភាពឡើយ។ សេចក្ដីថ្លែងការរបស់លោកបានធ្វើឡើង មូយថ្ងៃក្រោយពីប្រធានាធិបតី បារ៉ាក់ អូបាម៉ាបានលាតត្រដាងបទបញ្ជានីតិប្រតិបត្ដិឲ្យធនាគារ ស.រ.អ. នូវអំណាចថ្មីដើម្បីបង្កកទ្រព្យសម្បត្ដិអ៊ីរ៉ង់នៅក្នុងកុងធានាគារ។ ពួកជនប្រដាប់អាវុធបានបាញ់សម្លាប់ជនស៊ីវិលពីរនាក់ នៅក្នុងខេត្ដភាគខាងត្បូងនៃប្រទេសថៃ កាលពីថ្ងៃអង្គារនេះ។ ប៉ូលិសនិយាយថា រឿងនេះកើតឡើង ខណៈដែលយោធាបានការពារ កិច្ចទប់ស្កាត់ការបះបោរអស់រយៈពេល៨ឆ្នាំ នៅក្នុងតំបន់ភាគខាងត្បូង ដែលមានជនជាតិអ៊ីស្លាមភាគច្រើនរស់នៅមួយនេះ។ ក្រសួងមហាផ្ទៃ ស.រ.អ. ថ្លែងថា នឹងបញ្ជូនអ្នកការទូតថ្នាក់ខ្ពស់ពីរនាក់ទៅកាន់តំបន់អាស៊ីភាគខាងត្បូងនៅចុងខែនេះ ដើម្បីសួរយោបល់ពីមេដឹកនាំរដ្ឋាភិបាល និងមេដឹកនាំសង្គមស៊ីវិល អំពីរឿងពាក់ព័ន្ធនឹងការអប់រំ និងការជួញដូរមនុស្សព្រមទាំងដំណើរការនៃការទទួលខុសត្រូវ និងការផ្សះផ្សាគ្នា។ ស.រ.អ. បានបន្ធូរការដាក់ទណ្ឌកម្មមកលើប្រទេសភូមា ដោយសារតែរដ្ឋាភិបាលគាំទ្រដោយយោធារបស់ប្រទេសនេះ បានចាប់ផ្ដើមការកែទម្រង់តាមបែបប្រជាធិបតេយ្យ។ សកម្មជនស៊ីរីនិយាយថា ការបាញ់ទម្លាក់គ្រាប់ផ្លោងដ៏ធ្ងន់ធ្ងរ បានចាប់ផ្ដើមឡើងវិញមកលើប្រជុំតំបន់បះបោរនៃក្រុងហូម (Homs) មូយថ្ងៃក្រោយពីជនស៊ីវិលជិត១០០នាក់នៅទូទាំងប្រទេសស្លាប់ ក្នុងការវាយបង្រ្កាបមកលើការបះបោរមហាជនប្រឆាំងនឹងប្រធានាធិបតី បាស្សា អាល់ អាសាដ (Bashar Al Assad)។ បេក្ខជនប្រធានាធិបតី លោក មីត រ៉ូមនី (Mitt Romney) សង្ឃឹមថា លោកនឹងពង្រឹងភាពនាំមុខគេ ក្នុងការតែងតាំងរបស់គណបក្សសាធារណរដ្ឋ ដោយសារមានការគំាទ្រខ្លាំងនៅក្នុងកិច្ចប្រជុំកូកិស (caucuses) នៅថ្ងៃអង្គារក្នុងរដ្ឋ កូឡូរាដូ (Colorado) និង មិនីសូតា (Minnesota)។ ក្រុមអ្នកជួយសង្រ្គោះនៅក្នុងប្រទេសហ្វីលីពីន បានបន្ដកិច្ចការរុករកមនុស្សបាត់ខ្លួនជាង១២នាក់ ក្រោយពីមានការរញ្ជួយដី ដែលបណ្ដាលឲ្យបាក់ដី និងរញ្ជួដីបន្ដដ៏ខ្លាំងធ្ងន់ធ្ងរ កាលពីថ្ងៃអង្គារ។ ក្រុមហ៊ុនអាកាសយាន្ដ សិង្ហបុរី និយាយកាលពីថ្ងៃអង្គារនេះថា តំបន់អូស្ត្រាលីហៅ អូស្ត្រាលី ហ្គោល ខូស (Australia Gold Coast) ជាទិសដៅទីពីរនៃផ្លូវទៅកាន់តំបន់នោះ។ អ្នកបើកបរតាក់ស៊ីដើមកំណើតបាគីស្ថាន នៅក្នុងទីក្រុង ឆីកាហ្គោ (Chicago) បានសារភាពកំហុស ថាបានបញ្ជូនថវិកាជួយបណ្ដាញភេរវកម្ម អាលកៃដា (al-Qaeda) រ៉ាចា ឡារៀប ខាន (Raja Lahraib Khan)។ ៖ មេដឹកនាំយោធាប្រទេសអេហ្ស៊ីប បានពន្លឿនកិច្ចការរៀបចំការបោះឆ្នោតជ្រើសតាំងប្រធានាធិបតី ក្រោយពីមានការតវ៉ាទាមទារឲ្យពន្លឿនការផ្ទេរអំណាចពីយោធាឲ្យទៅមេដឹកនាំស៊ីវិល។